เรื่องร้องเรียน (ถนน,เสียงรบกวน,ร้องเรียน,ความปลอดภัย,คลอง) วันที่ 2023-04-07 09:03:52 — แขวงคลองกุ่ม เขตบึงกุ่ม กรุงเทพมหานคร
ขอร้องเรียนว่า  ณ  บ้านเลขที่  46/4  ซอยนวมินทร์  42  แยก  25  ถนนนวมินทร์  แขวงคลองกุ่ม  เขตบึงกุ่ม  กรุงเทพมหานคร  ซึ่งเป็นอาคารชั้นเดียวสีขาว  ด้านหน้าประตูของอาคารมีกระเบื้องสีเขียวติดตั้งอยู่ล้อมรอบ  มีชายไม่ทราบชื่ออายุประมาณ 30  ปี  พักอาศัยอยู่คนเดียวในบ้านเลขที่ดังกล่าว  โดยมีพฤติกรรมชอบเปิดเพลงและโทรทัศน์ส่งเสียงดัง  รวมทั้งตะโกนกรีดร้องและด่าทอส่งเสียงดังอยู่คนเดียว  บริเวณด้านหลังของบ้านเลขที่ดังกล่าว  ในช่วงเช้ามืด  เวลา  5 - 6  นาฬิกา  ช่วงกลางวัน  เวลา  12 - 13  นาฬิกา  และช่วงหัวค่ำ  เวลา  19 - 20  นาฬิกา  เป็นประจำแทบทุกวัน  เป็นเวลาหลายเดือนแล้ว  ซึ่งการกระทำดังกล่าวทำให้เกิดความเดือดร้อนรำคาญแก่ผู้ร้องเรียนซึ่งพักอาศัยอยู่บริเวณใกล้เคียงเป็นอย่างมาก
นอกจากนี้ เมื่อเดือนมีนาคม  พ.ศ.  2566  ที่ผ่านมา  ผู้ร้องเรียนได้มีการร้องทุกข์ถึงพฤติกรรมของชายดังกล่าวที่ก่อความเดือดร้อนรำคาญเป็นอย่างมากไปยังเจ้าหน้าที่ตำรวจ  สถานีตำรวจนครบาลบึงกุ่ม  โดยเจ้าหน้าที่ตำรวจได้เข้ามาตรวจสอบแล้วพบว่า  บ้านหลังดังกล่าวมีชายคนดังกล่าวพักอาศัยอยู่เพียงคนเดียว   และดูจากลักษณะท่าทางภายนอกแล้วน่าจะเป็นคนวิกลจริตสติไม่สมประกอบ  เจ้าหน้าที่ตำรวจจึงได้ตักเตือนให้ชายดังกล่าวหยุดกระทำพฤติกรรมดังกล่าวที่ก่อให้เกิดความเดือดร้อนรำคาญเป็นอย่างมาก  ซึ่งชายดังกล่าวได้ยอมรับผิดและรับปากว่าจะไม่กระทำพฤติกรรมดังกล่าวอีก แต่ภายหลังจากนั้นไม่กี่วัน  ชายดังกล่าวก็ยังคงกระทำพฤติกรรมดังกล่าวเช่นเดิม  ซึ่งก่อให้เกิดความเดือดร้อนรำคาญอย่างมากแก่ผู้ร้องเรียน  ผู้ร้องเรียนจึงได้มีการร้องทุกข์ถึงพฤติกรรมของชายดังกล่าวไปยังเจ้าหน้าที่ตำรวจ  สถานีตำรวจนครบาลบึงกุ่ม  อีกถึง  2  ครั้ง  โดยเจ้าหน้าที่ตำรวจได้เข้ามาตรวจสอบและตักเตือนชายดังกล่าวทั้ง  2  ครั้ง    ซึ่งชายดังกล่าวได้ยอมรับผิดและรับปากว่าจะไม่กระทำพฤติกรรมดังกล่าวทั้ง  2  ครั้ง  แต่ภายหลังจากนั้นไม่กี่วัน   ชายคนดังกล่าวก็ยังคงกระทำพฤติกรรมดังกล่าวเช่นเดิม  ก่อให้เกิดความเดือดร้อนรำคาญแก่ผู้ร้องเรียนซึ่งพักอาศัยอยู่บริเวณใกล้เคียงเป็นอย่างมากจนถึงปัจจุบัน
ดังนั้น  ผู้ร้องเรียนจึงขอความกรุณาให้เจ้าหน้าที่สำนักงานเขตบึงกุ่ม  เข้าดำเนินการตามกฎหมายกับชายดังกล่าวเพื่อมิให้กระทำพฤติกรรมดังกล่าวที่ก่อความเดือดร้อนรำคาญแก่ผู้ร้องเรียน  ซึ่งพักอาศัยอยู่บริเวณใกล้เคียงเป็นอย่างมากอีกต่อไป  รวมทั้งติดต่อประสานงานกับญาติของชายดังกล่าว เพื่อให้ญาตินำชายดังกล่าวไปเข้าบำบัดรักษาพยาบาลอาการวิกลจริตสติไม่สมประกอบ  ณ  โรงพยาบาล   อันเป็นการป้องกันไม่ให้ชายคนดังกล่าวก่อความเดือดร้อนรำคาญและอันตรายอื่นๆ  อีกต่อไป